# SLOVENSKÁ TECHNICKÁ UNIVERZITA V BRATISLAVE

# ZÁPISNICA č. 2/2019

# zo zasadnutia Kolégia rektora STU zo dňa 20. 2. 2019

**PRÍTOMNÍ: podľa prezenčnej listiny**

**PROGRAM:**

1. Rozpočet STU 2018 - Rozpis dotácie - Dodatok č. 7
2. Definitívny rozpis dotácie za rok 2018
3. Návrh dodatku číslo 1 smernice rektora číslo 7/2016-SR „Vykonávanie finančnej kontroly v Slovenskej technickej univerzite v Bratislave“
4. Návrh nových študijných programov 2. a 3. stupňa štúdia v študijnom odbore 3.3.20. odvetvové ekonomiky a manažment, ktoré sa budú uskutočňovať na Ústave manažmentu STU
5. Postdoktorandské výskumné pobyty na STU
6. Podpora excelentných tímov mladých výskumníkov v podmienkach STU
7. Vyhodnotenie aktivít na získavanie potenciálnych študentov a prezentáciu STU v roku 2018
8. Rôzne

V úvode rokovania rektor privítal prítomných, osobitne nového dekana FCHPT STU, prof. Ing. Antona Gatiala, DrSc.

Súčasne poďakoval za ocenenie „Digitálna jednotka 2018“, ktorá bola udelená STU na **výročnom rokovaní Digitálnej koalície dňa 14.2.2019.**

**K BODU 1: Rozpočet STU 2018 - Rozpis dotácie - Dodatok č. 7**

Materiál uviedol rektor, prezentoval kvestor ako úpravu dotácie z dôvodu pridelenia dotácie dodatkom č. 7 na základe

verifikácie umeleckej činnosti a na dofinancovanie vzdelávacej činnosti verejných vysokých škôl.

**UZNESENIE: 2.1/2019-KR**

Kolégium rektora STU prerokovalo rozdelenie dotácie podľa predloženého návrhu a odporúča predložiť materiál na zasadnutie Akademického senátu STU.

**K BODU 2: Definitívny rozpis dotácie za rok 2018**

Materiál uviedol rektor, prezentoval kvestor ako úpravy dotácie z dôvodu pridelenia dotácie s dodatkami k dotačnej zmluve, interné

úpravy rozpočtu a započítanie medzifakultných výkonov.

V rámci krátkej diskusie dekan Šooš upozornil, že v dokumente nie sú zohľadnené zápočty za pedagogické výkony za minulý rok.

Vzájomný zápočet by mali uznať FA, FCHPT, SvF a ÚM. Prisľúbil urýchlenú nápravu.

**UZNESENIE: 2.2/2019-KR**

Kolégium rektora STU prerokovalo definitívny rozpis dotácie za rok 2018 s pripomienkou. Po zapracovaní pripomienky odporúča materiál predložiť na zasadnutie Akademického senátu STU.

**K BODU 3: Návrh dodatku číslo 1 smernice rektora číslo 7/2016-SR „Vykonávanie finančnej kontroly v Slovenskej technickej univerzite v Bratislave“**

Materiál uviedol rektor.

Informoval, že hlavný kontrolór vypracoval návrh v zmysle zákona č. 372/2018 Z. z., ktorým sa mení a dopĺňa zákon č. 357/2015 Z. z.

o finančnej kontrole a audite.

**UZNESENIE: 2.3/2019-KR**

Kolégium rektora STU prerokovalo Dodatok číslo 1 smernice rektora číslo 7/2016-SR „Vykonávanie finančnej kontroly na STU“.

**K BODU 4: Návrh nových študijných programov 2. a 3. stupňa štúdia v študijnom odbore 3.3.20. odvetvové ekonomiky a manažment, ktoré sa budú uskutočňovať na Ústave manažmentu STU**

Materiál uviedol prorektor Stanko v súlade s § 37 ods. 2 zákona č. 269/2018 Z. z. o zabezpečovaní kvality vysokoškolského vzdelávania a

o zmene a doplnení zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších

predpisov v spojení s § 9 ods. 1 písm. l) zákona č. 131/2002 Z. z. o vysokých školách a o zmene a doplnení niektorých zákonov v znení

účinnom do 31. 10. 2018.

V rámci krátkej diskusie prof. Fikar upozornil na možný problém, ktorý sa by sa mohol vyskytnúť v Akreditačnej komisii, týkajúci sa

garanta pôsobiaceho na viacerých pracoviskách.

**UZNESENIE: 2.4/2019-KR**

Kolégium rektora STU prerokovalo materiál Návrh nových študijných programov 2. a 3. stupňa štúdia v študijnom odbore 3.3.20. odvetvové ekonomiky a manažment, ktoré sa budú uskutočňovať na Ústave manažmentu STU a odporúča materiál predložiť na zasadnutie Akademického senátu STU.

**K BODU 5: Postdoktorandské výskumné pobyty na STU**

Materiál uviedol prorektor Peciar v súlade s plánom hlavných úloh.

V rámci diskusie sa dekanka Bieliková zaujímala aj o možnosti získať doktorandov zo zahraničia. Vyjadrila názor, že je potrebné podporiť

okrem našich aj tých zo zahraničia s možnosťou príspevku fakúlt. Dekan Šooš súhlasil s názorom získať zahraničných postdokov.

Dekan Unčík dal do pozornosti aj možnosť obmeny zverejnených tém.

V závere kvestor konštatoval, že vyčlenené finančné prostriedky na výskumné pobyty sú v súlade s rozpočtom.

**UZNESENIE: 2.5/2019-KR**

Kolégium rektora STU berie na vedomie informáciu o vyhlásení postdoktorandských výskumných pobytoch na Slovenskej technickej

univerzite v Bratislave a súhlasí s vyhlásením výzvy.

**K BODU 6: Podpora excelentných tímov mladých výskumníkov v podmienkach ST**U

Materiál uviedol prorektor Peciar v súlade s plánom hlavných úloh.

Kvestor konštatoval, že vyčlenené finančné prostriedky na podporu mladých výskumníkov sú v súlade s rozpočtom.

**UZNESENIE: 2.6/2019-KR**

Kolégium rektora STU berie na vedomie informáciu o vyhlásení výzvy Grantovej schémy na podporu excelentných tímov mladých

výskumníkov v podmienkach STU a súhlasí s vyhlásením výzvy.

**K BODU 7: Vyhodnotenie aktivít na získavanie potenciálnych študentov a prezentáciu STU v roku 2018**

Materiál uviedol prorektor Peciar.

Dokument bol predložený ako prehľad aktivít v roku 2018, ktoré boli zamerané na získavanie potenciálnych študentov a prezentáciu STU a možností štúdia.

Z diskusie:

Dekani Čambál a Šooš ocenili informácie predložené v dokumente.

Dekan Šooš požiadal o finančnú analýzu výdavkov na jedného prijatého študenta.

Dekanka Bieliková dala do pozornosti možnosť uskutočniť veľtrh vzdelávania samostatne, príp. v spojení s ďalšou silnou univerzitou.

Rektor informoval prítomných, že MŠVVaŠ SR plánuje vyhlásiť rozvojový projekt v oblasti internacionalizácie štúdia. Konštatoval, že je potrebné zamerať sa na kvalitu, nie na kvantitu.

Členovia kolégia rektora sa informovali aj na aktuálny stav v obsadení pozície manažéra pre médiá.

**UZNESENIE: 2.7/2019-KR**

Kolégium rektora STU berie na vedomie vyhodnotenie aktivít na získavanie potenciálnych študentov a prezentáciu STU v roku 2018.

**INFORMÁCIE A OZNAMY:**

Rektor

* informoval o aktuálnom stave projektu ACCORD
  + príprava Štúdie uskutočniteľnosti bola v spolupráci s agentúrou JASPERS ukončená v decembri 2018 vydaním dokumentu ACN (Action Completion Note)
  + projekt je momentálne posudzovaný v divízii IQR a následne bude postúpený priamo do Európskej komisie na schválenie
  + žiadosť o NFP aj s opisom projektu, rozpočtom a všetkými požadovanými prílohami vrátane prieskumov trhu a stavebnou dokumentáciou bola uzavretá v ITMS 2014+ dňa 8.2.2019
  + v piatok 22.2.2019 je k projektu stretnutie u podpredsedu vlády SR pre investície a informatizáciu
* v zmysle bodu (26) Metodiky rozpisu dotácie zo štátneho rozpočtu VVŠ na rok 2019 (znenie viď nižšie) požiadal dekanov o návrhy na štrukturálne zmeny s termínom do 6.3.2019
  + (26) Vysoká škola predloží ministerstvu do 30. apríla 2019 na časť dotácie na mzdy a poistné, ktorá je odvodená od výkonu podľa počtu absolventov určenej na podporu opatrení na štrukturálne zmeny, návrh cieľov, ktoré chce dosiahnuť v rokoch 2019 – 2021 vo vzťahu k poskytovanému vysokoškolskému vzdelávaniu. Ciele musia byť kvantifikovateľné cez merateľné ukazovatele a rozsahom zodpovedať finančnej alokácií na podporu ich dosiahnutia. Spolu s cieľmi predloží vysoká škola aj návrh opatrení/implementačný plán na ich dosiahnutie. Ministerstvo prerokuje s vysokou školou návrh jej cieľov a opatrení, pričom v rámci prerokovania môže dôjsť k úprave pôvodného návrhu vysokej školy. V prípade, že vysoká škola nepredloží návrh cieľov spolu s návrhom opatrení, alebo v rámci prerokovania nedôjde k dohode medzi vysokou školou a ministerstvom na záväzkoch vysokej školy podľa tohto odseku, ministerstvo zníži dotáciu na mzdy a poistné vysokej škole o časť, ktorá bola vyčlenená na podporu realizácie opatrení na štrukturálne zmeny v roku 2019.

Prorektor Peciar

* informoval o vyhlásení 22. ročníka súťaže Vedec roka SR 2018
* pripomenul, že divadelné predstavenie ku Dňu učiteľov sa uskutoční dňa 18.03.2019 o 19:00 hod. a v Divadle P.O. Hviezdoslava

Prorektor Čičák

* informoval, že festival inovácií a technológii IXPO je v procese realizácie a pre STU bude účasť zrealizovaná v značne zredukovanej forme voči plánu
* upozornil na nekorektné (nelegálne) využívanie softvéru ANSYS na MTF, FEI a SjF STU – detaily budú poskytnuté neskôr

Dekan Šooš

* upozornil na pretrvávajúcu absenciu usmernenia k GDPR
  + prorektor Čičák informoval, že smernica rektora „Ochrana osobných údajov na STU“ je vo finálnej fáze príprav a bude k dispozícii v najbližších dňoch
* informoval o prebiehajúcich aktivitách pre získavanie zahraničných študentov z priestoru mimo EÚ

Predseda AS STU

* informoval, že v pondelok 25.2.2019 sa uskutoční zasadnutie Akademického senátu STU

Predsedníčka UOO STU

* informovala sa o stave riešenia „rekreačných poukazov“
  + kvestor oboznámil prítomných , že postup pre ich implementáciu bol postúpený na personálne útvary fakúlt

Dekan Čambál

* informoval o končiacej kontrole NKÚ a výsledkoch kontroly

Kvestor

* informoval, že v súvislosti s prijatím novely zákona o odmeňovaní niektorých zamestnancov pri výkone práce vo verejnom záujme a o zmene a doplnení niektorých zákonov - zvyšovanie taríf, boli na STU doručené finančné prostriedky v objeme cca 6 mil. EUR z úrovne MŠVVaŠ SR, tieto prostriedky boli rozdelené na jednotlivé fakulty
* informoval, že STU vyhrala súdny spor týkajúci sa areálu v Trnávke, a tak vzniká priestor na jeho úplné vypratanie

Plánované termíny najbližších zasadnutí:

|  |  |  |  |  |
| --- | --- | --- | --- | --- |
| **Február** | 25.02.2019 | AS STU | 14:00 |  |
| **Marec** | 11.03.2019 | PAS STU | 14:00 |  |
|  | 13.03.2019 | KR STU | 10:00 + obed | 14:00 menovanie doc. |
|  | 25.03.2019 | AS STU | 14:00 |  |

Zapísala: 20.02.2019 Zápisnicu overili: 21.02.2019

Erika Jevčáková, B.S.B.A. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ prof. Ing. Marián Peciar, PhD. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_